CELEX: 32021D2162
Language: lt
Date: 1637798400000
Title: Politinio ir saugumo komiteto sprendimas (BUSP) 2021/2162 2021 m. lapkričio 25 d. kuriuo pratęsiamas Europos Sąjungos BSGP misijos Nigeryje (EUCAP Sahel Niger) vadovės įgaliojimų terminas (EUCAP Sahel Niger/1/2021)

2021 12 7   
               
               
                  LT
               
               
                  Europos Sąjungos oficialusis leidinys
               
               
                  L 437/1
               
            
         POLITINIO IR SAUGUMO KOMITETO SPRENDIMAS (BUSP) 2021/2162
         2021 m. lapkričio 25 d.
         kuriuo pratęsiamas Europos Sąjungos BSGP misijos Nigeryje (EUCAP Sahel Niger) vadovės įgaliojimų terminas (EUCAP Sahel Niger/1/2021)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2012 m. liepos 16 d. Tarybos sprendimą 2012/392/BUSP dėl Europos Sąjungos BSGP misijos Nigeryje (EUCAP Sahel Niger) (1), ypač į jo 9 straipsnio 1 dalį,
         kadangi:
         
                     (1)
                  
                  
                     pagal Sprendimą 2012/392/BUSP Politinis ir saugumo komitetas (toliau – PSK) yra įgaliotas priimti atitinkamus sprendimus pagal Sutarties 38 straipsnio trečią pastraipą Europos Sąjungos BSGP misijos Nigeryje (EUCAP Sahel Niger) politinės kontrolės vykdymo ir strateginio vadovavimo jai tikslu, įskaitant sprendimą dėl misijos vadovo skyrimo;
                  
               
                     (2)
                  
                  
                     2020 m. rugsėjo 7 d. Taryba priėmė Sprendimą (BUSP) 2020/1254 (2), kuriuo iš dalies keičiamas Sprendimas 2012/392/BUSP ir pratęsiami EUCAP Sahel Niger įgaliojimai iki 2022 m. rugsėjo 30 d.;
                  
               
                     (3)
                  
                  
                     2020 m. gruodžio 16 d. PSK priėmė Sprendimą (BUSP) 2021/22 (3), kuriuo Antje PITTELKAU paskirta EUCAP Sahel Niger misijos vadove nuo 2021 m. sausio 16 d. iki 2022 m. sausio 15 d.;
                  
               
                     (4)
                  
                  
                     Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUCAP Sahel Niger misijos vadovės Antje PITTELKAU įgaliojimus nuo 2022 m. sausio 16 d. iki 2022 m. rugsėjo 30 d.,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos BSGP misijos Nigeryje (EUCAP Sahel Niger) misijos vadovės Antje PITTELKAU įgaliojimų terminas pratęsiamas nuo 2022 m. sausio 16 d. iki 2022 m. rugsėjo 30 d.
         
         
            2 straipsnis
            Šis sprendimas įsigalioja jo priėmimo dieną.
            Jis taikomas nuo 2022 m. sausio 16 d.
         
         
            Priimta Briuselyje 2021 m. lapkričio 25 d.
            
               
                  Politinio ir saugumo komiteto vardu
               
               
                  Pirmininkė
               
               D. PRONK
            
         
         
            (1)  OL L 187, 2012 7 17, p. 48.
         
            (2)  2020 m. rugsėjo 7 d. Tarybos sprendimas (BUSP) 2020/1254. kuriuo iš dalies keičiamas Sprendimas 2012/392/BUSP dėl Europos Sąjungos BSGP misijos Nigeryje (EUCAP Sahel Niger) (OL L 294, 2020 9 8, p. 3).
         
            (3)  2020 m. gruodžio 16 d. Politinio ir saugumo komiteto sprendimas (BUSP) 2021/22 dėl Europos Sąjungos BSGP misijos Nigeryje (EUCAP Sahel Niger) vadovo skyrimo (EUCAP Sahel Niger/2/2020) (OL L 9, 2021 1 12, p. 1).